CELEX: 62013CN0243
Language: hu
Date: 2013-04-30 00:00:00
Title: C-243/13. sz. ügy: 2013. április 30-án benyújtott kereset — Európai Bizottság kontra Svéd Királyság

29.6.2013   
            
            
               HU
            
            
               Az Európai Unió Hivatalos Lapja
            
            
               C 189/12
            
         2013. április 30-án benyújtott kereset — Európai Bizottság kontra Svéd Királyság
   (C-243/13. sz. ügy)
   2013/C 189/23
   Az eljárás nyelve: svéd
   
      Felek
   
   
      Felperes: Európai Bizottság (képviselők: J. Enegren és S. Petrova meghatalmazottak)
   
      Alperes: Svéd Királyság
   
      Kereseti kérelmek
   
   
               —
            
            
               A Bíróság állapítsa meg, hogy Svédország — mivel nem tette meg a Bíróság C-607/10. sz. ügyben hozott ítéletében foglaltak teljesítéséhez szükséges intézkedéseket — nem teljesítette az EUMSZ 260. cikk (1) bekezdéséből eredő kötelezettségeit;
            
         
               —
            
            
               kötelezze Svédországot, hogy fizessen meg a Bizottságnak, az „Európai Unió saját forrásai” számlára, napi 14 912 euró kényszerítő bírságot minden egyes napra, amíg nem teszik meg a Bíróság C-607/10. sz. ügyben hozott ítéletében foglaltak teljesítéséhez szükséges intézkedéseket, attól a naptól kezdve, amikor az ügyben az ítéletet meghozták, addig a napig, amikor a C-607/10. sz. ügyben hozott ítéletben foglaltakat teljesítik;
            
         
               —
            
            
               kötelezze Svédországot, hogy ugyanezen számlára fizessen meg a Bizottságnak napi 4 893 euró átalányösszeget minden egyes napra, amíg nem teszik meg a Bíróság C-607/10. sz. ügyben hozott ítéletében foglaltak teljesítéséhez szükséges intézkedéseket, attól a naptól kezdve, amikor az ügyben az ítéletet meghozták, addig a napig, amikor a jelen ügyben ítéletet hoznak, vagy a C-607/10. sz. ügyben hozott ítéletben foglaltakat teljesítéséhez szükséges intézkedéseket meghozzák, amennyiben ez utóbbira hamarabb kerül sor;
            
         
               —
            
            
               a Svéd Királyságot kötelezze a költségek viselésére.
            
         
      Jogalapok és fontosabb érvek
   
   A C-607/10. sz., Európai Bizottság kontra Svéd Királyság ügyben 2012. március 29-én hozott ítéletében a Bíróság kimondta, hogy „1. A Svéd Királyság — mivel nem tette meg a szükséges intézkedéseket annak biztosítása érdekében, hogy az illetékes hatóságok a környezetszennyezés integrált megelőzéséről és csökkentéséről szóló, 2008. január 15-i 2008/1/EK európai parlamenti és tanácsi irányelv 6. és 8. cikke szerint kiadott engedélyek, illetve, a feltételek megfelelő ellenőrzése, és adott esetben frissítése révén gondoskodjanak arról, hogy valamennyi meglévő létesítmény az irányelv 3., 7., 9., 10. és 13. cikkében, 14. cikke a) és b) pontjában, valamint 15. cikke (2) bekezdésében előírt követelményeknek megfelelően működjön — nem teljesítette az irányelv 5. cikke (1) bekezdéséből eredő kötelezettségeit.”
   A Svéd Királyság eddig nem tette meg a Bíróság C-607/10. sz. ügyben hozott ítéletében foglaltak teljesítéséhez szükséges intézkedéseket. A Bizottság ezért az Európai Unió működéséről szóló szerződés 260. cikkének (1) bekezdése alapján benyújtotta a jelen keresetet, és a Svéd Királysággal szemben pénzügyi szankciók alkalmazását kéri.